บันทึกการประชุมสภาองค์การบริหารส่วนตำบลประทาย

สมัยสามัญ สมัยที่ ๑ ประจำปี ๒๕๖๓

วันศุกร์ที่ ๖ กุมภาพันธ์ ๒๕๖๓

ณ ห้องประชุมสภาองค์การบริหารส่วนตำบลประทาย

...........................................

ผู้ประชุม

|  |  |  |  |  |
| --- | --- | --- | --- | --- |
| ลำดับ | ชื่อ-สกุล | ตำแหน่ง | ลายมือชื่อ | หมายเหตุ |
| ๑. | นายพุฒ ภูคำศักดิ์ | ส.อบต.ม.๙ | พุฒ ภูคำศักดิ์ |  |
| ๒. | นายอุดม เบียดนอก | ส.อบต.ม.๙ | อุดม เบียดนอก |  |
| ๓. | นายพิชิต สมน้อย | ส.อบต.ม.๑๐ | พิชิต สมน้อย |  |
| ๔. | นางเนี้ยม ประสิทธิ์สุวรรรณ์ | ส.อบต.ม.๘ | เนี้ยม ประสิทธิ์สุวรรรณ์ |  |
| ๕. | นายธนาคม สียางนอก | ส.อบต.ม.๖ | ธนาคม สียางนอก |  |
| ๖. | นายสมบูรณ์ ทางไธสง | ส.อบต.ม.๓ | สมบูรณ์ ทางไธสง |  |
| ๗. | นางสมจิต พังไธสง  | ส.อบต.ม.๓ | สมจิต พังไธสง |  |
| ๘. | นายบุญช่วย ลุ่มนอก | ส.อบต.ม.๑๖ | บุญช่วย ลุ่มนอก |  |
| ๙. | นายธีรภัทร์ คำสิงห์นอก | ส.อบต.ม.๖ | ธีรภัทร์ คำสิงห์นอก |  |
| ๑๐. | นายทองใบ ศิริมนตรี | ส.อบต.ม.๑๒ | ทองใบ ศิริมนตรี |  |
| ๑๑. | นายไพรัตน์ เสริมนอก  | ส.อบต.ม.๕ | ไพรัตน์ เสริมนอก |  |
| ๑๒. | นายศักดิ์ดา มีกรอบทอง | ส.อบต.ม.๕ | ศักดิ์ดา มีกรอบทอง |  |
| ๑๓. | นายสุวรรณ มะปะโท | ส.อบต.ม.๑๑ | สุวรรณ มะปะโท |  |
| ๑๔. | นายอนุรักษ์ นาหนองขาม | ส.อบต.ม.๑๐ | อนุรักษ์ นาหนองขาม |  |
| ๑๕. | นายบุญพงษ์ ฝาไธสง | ส.อบต.ม.๔ | บุญพงษ์ ฝาไธสง |  |
| ๑๖. | นายมนตรี ชัยลิ้นฟ้า | ส.อบต.ม.12 | มนตรี ชัยลิ้นฟ้า |  |
| ๑๗. | นายเลา สุทธรัตน์ | ส.อบต.ม.๔ | เลา สุทธรัตน์ |  |
| ๑๘. | นายธวัชชัย นาหนองขาม | ส.อบต.ม.๑๑ | ธวัชชัย นาหนองขาม |  |
| ๑๙. | นางสาวศรีเสาวลักษณ์ เย็นวัฒนา | เลขาฯสภา | ศรีเสาวลักษณ์ เย็นวัฒนา |  |

ผู้เข้าร่วมประชุม

|  |  |  |  |  |
| --- | --- | --- | --- | --- |
| ลำดับ | ชื่อ-สกุล | ตำแหน่ง | ลายมือชื่อ | หมายเหตุ |
| ๑. | นางฐิติรัตน์ เรืองกิจวัฒน์ | นายก อบต. | ฐิติรัตน์ เรืองกิจวัฒน์ |  |
| ๒. | นางจิตตานันท์ รักษาชาติ | รองนายก อบต. | จิตตานันท์ รักษาชาติ |  |
| ๓. | นายบุญช่วย พลศรี | รองนายก อบต. | บุญช่วย พลศรี |  |
| ๔. | นายชาญ ฮุยสุสดี | เลขานุการนายก | ชาญ ฮุยสุสดี |  |
| ๕. | น.ส.พาณิภัคร์ เงาศรี | นักวิเคราะห์นโยบายและแผน | พาณิภัคร์ เงาศรี |  |

ผู้ขาดประชุม

|  |  |  |  |
| --- | --- | --- | --- |
| ลำดับ | ชื่อ-สกุล | ตำแหน่ง | หมายเหตุ |
| ๑. | นายสุดาวัน พลดงนอก | ส.อบต.ม.๑๖ | ลา |
| ๒. | นายภมรทัศน์ นิติโสภณทัศน์ | ส.อบต.ม.๑๔ | ลา |
| ๓. | นายปิยะ สวัสดิ์พรไพบูลย์ | ส.อบต.ม.๑๔ | ลา |
| ๔. | นางสงบ แก้วคูนอก | ส.อบต.ม.๘ | ลา |

ที่ประชุมพร้อมประธานเปิดการประชุมเวลา ๙.๐๐ น.

ระเบียบวาระที่ ๑ ประธานแจ้งที่ประชุมทราบ

1. การประชุมสภาองค์การบริหารส่วนตำบลประทาย ได้ประกาศเปิดสมัยประชุมสภาองค์องค์การบริหารส่วนตำบลสามัญ สมัยที่ ๑ ประจำปี ๒๕๖๓ มีกำหนด ๑๕ วัน เนื่องจากถึงกำหนดสมัยการประชุมสภาองค์การบริหารส่วนตำบลประทาย ตามที่กำหนดไว้ จึงได้เรียกประชุมสภาในวันนี้
2. การจัดงานวันของดีอำเภอประทาย ประจำปี ๒๕๖๓ จัดขึ้นในระหว่างวันที่ ๑๓ ถึง ๑๕ มีนาคม ๒๕๖๓

ระเบียบวาระที่ ๒ รับรองรายงานการประชุมสภาองค์การบริหารส่วนตำบลประทาย สมัยสามัญ สมัยที่ ๔ ประจำปี ๒๕๖๒

ที่ประชุม มีมติเป็นเอกฉันท์รับรองรายงานการประชุมสภาองค์การบริหารส่วนตำบลประทาย สมัยสามัญ สมัยที่ ๔ ประจำปี ๒๕๖๒

ระเบียบวาระที่ ๓ เรื่องเสนอเพื่อพิจารณา

๓.๑ พิจารณาให้ความเห็นชอบร่างแผนพัฒนาท้องถิ่น (พ.ศ.๒๕๖๑-๒๕๖๕) เพิ่มเติมเปลี่ยนแปลง (ฉบับที่ 1)

น.ส.พาณิภัคร์ เงาศรี ดิฉันนางสาวพาณิภัคร์ เงาศรี นักวิเคราะห์นโยบายและแผน ขอชี้แจงร่างแผนพัฒนาท้องถิ่น (พ.ศ.2561 – 2565) เพิ่มเติมเปลี่ยนแปลง (ฉบับที่ 1) ดังนี้ค่ะ สืบเนื่องจากอำเภอประทายแจ้งว่าจังหวัดนครราชสีมาแจ้งให้จัดตั้งชุดปฏิบัติการจิตอาสาภัยพิบัติประจำองค์กรปกครองส่วนท้องถิ่น อย่างน้อย 50 คนต่อแห่ง เพื่อเป็นผู้ช่วยเจ้าพนักงานในการป้องกันและบรรเทาสาธารณภัยในระดับพื้นที่ องค์การบริหารส่วนตำบลประทายจึงได้เพิ่มเติมโครงการฯ จำนวน 1 โครงการ ดังนี้

 1.โครงการฝึกอบรมหลักสูตรชุดปฏิบัติการจิตอาสาภัยพิบัติตำบลประทาย

 วัตถุประสงค์ เพื่อเป็นผู้ช่วยเจ้าพนักงานในการป้องกันและบรรเทาสาธารณภัยในระดับพื้นที่

 เป้าหมาย บุคลากรภายในตำบลประทาย

 งบประมาณ ตั้งไว้ในปีงบประมาณ 2563 จำนวน 286,200.- บาท (สองแสนแปดหมื่นหกพันสองร้อยบาทถ้วน)

 ตัวชี้วัด บุคลากรภายในตำบลได้รับการอบรม

 ผลที่คาดว่าจะได้รับ สามารถเป็นผู้ช่วยเจ้าพนักงานในการป้องกันและบรรเทาสาธารณภัยและบรรเทาสาธารณภัยในระดับพื้นที่อย่างถูกวิธี

 **โครงการที่ขอเปลี่ยนแปลง มีจำนวน 2 โครงการดังนี้**

 **โครงการเดิม**

 1.โครงการธนาคารน้ำใต้ดินแก้ปัญหาน้ำท่วม

 วัตถุประสงค์ เพื่อบรรเทาความเดือดร้อนให้ประชาชนเนื่องจากน้ำท่วมขัง

 เป้าหมาย เขตพื้นที่ อบต.ประทาย

 งบประมาณ ตั้งไว้ในปีงบประมาณ 2562 – 2565 ปีละ 30,000.- บาท

(สามหมื่นบาทถ้วน)

 ตัวชี้วัด ธนาคารจำนวน 1 แห่ง

 ผลที่คาดว่าจะได้รับ สามารถระบายน้ำท่วมขังที่ไม่มีร่องน้ำระบายน้ำได้

 **โครงการใหม่**

 1.โครงการธนาคารน้ำใต้ดินแก้ปัญหาน้ำท่วม

 วัตถุประสงค์ เพื่อบรรเทาความเดือดร้อนให้ประชาชนเนื่องจากน้ำท่วมขัง

 เป้าหมาย เขตพื้นที่ อบต.ประทาย

 งบประมาณ ตั้งไว้ในปีงบประมาณ 2563 จำนวน 130,000.- บาท

 (หนึ่งแสนสามหมื่นบาทถ้วน)

 ตัวชี้วัด ธนาคารจำนวน 8 แห่ง

 ผลที่คาดว่าจะได้รับ สามารถระบายน้ำท่วมขังที่ไม่มีร่องน้ำระบายน้ำได้

 เหตุผลที่ขอเปลี่ยนแปลง เนื่องจากในแผนพัฒนาท้องถิ่น (พ.ศ.2561 -2565) ได้ตั้งงบประมาณไว้ในปี 2562 -2565 ปีละ 30,000.- บาท (สามหมื่นบาทถ้วน) แต่ปรากฎว่าไม่เพียงพอต่อการแก้ไขปัญหาให้กับประชาชนในพื้นที่ ซึ่งจากการออกสำรวจพบว่าเกิดปัญหาน้ำท่วมขังในหลายพื้นที่

 **2. โครงการเดิม**

 1.โครงการปรับปรุงถนนดินพร้อมลงหินคลุก หมู่ 5 บ้านถนนโพธิ์ (สายทางถนนโพธิ์ –

 โคกดอนติ้ว)

วัตถุประสงค์ เพื่อให้ประชาชนสามารถสัญจรไป – มาได้สะดวก แก้ปัญหาการลุกล้ำถนนสาธารณะ

 เป้าหมาย ปรับปรุงถนนดินพร้อมลงหินคลุก กว้าง 5 เมตร ยาว 420 เมตร ดินถมสูง 0.60 เมตร ปริมาณดินถมไม่น้อยกว่า 1,575 ลูกบาศก์เมตร ปริมาณหินคลุกไม่น้อยกว่า 252 ลูกบาศก์เมตร

 งบประมาณ ตั้งไว้ในปีงบประมาณ 2563 จำนวน 259,300.- บาท

(สองแสนห้าหมื่นเก้าพันสามร้อยบาทถ้วน)

 ตัวชี้วัด ปรับปรุงถนนดินพร้อมลงหินคลุกจำนวน 1 เส้น

 ผลที่คาดว่าจะได้รับ มีถนนดินหินคลุกที่ประชาชนสามารถสัญจรขนผลผลิตเกษตร

 ไป – มา ได้สะดวก

 **2. โครงการใหม่**

 1.โครงการปรับปรุงถนนดินพร้อมลงหินคลุก หมู่ 5 บ้านถนนโพธิ์ (สายทางถนนโพธิ์ – โคกดอนติ้ว)

วัตถุประสงค์ เพื่อให้ประชาชนสามารถสัญจรไป – มาได้สะดวก แก้ปัญหาการลุกล้ำถนนสาธารณะ

 เป้าหมาย ปรับปรุงถนนดินพร้อมลงหินคลุก ช่วงที่ 1 กว้าง 4 เมตร ยาว 50 เมตร ดินสูง 0.0 เมตร หินคลุกหนาเฉลี่ย 0.10 เมตร และปริมาตรหินคลุกไม่น้อยกว่า 23 ลูกบาศก์เมตร ช่วงที่ 2 กว้าง 5 เมตร ยาว 420 เมตร ดินสูง 0.50 เมตร และปริมาตรดินถมไม่น้อยกว่า 1,312 ลูกบาศก์เมตร ปริมาตรหินคลุกไม่น้อยกว่า 241 ลูกบาศก์เมตร

 งบประมาณ ตั้งไว้ในปีงบประมาณ 2563 จำนวน 259,000.- บาท

(สองแสนห้าหมื่นเก้าพันสามบาทถ้วน)

 ตัวชี้วัด ปรับปรุงถนนดินพร้อมลงหินคลุกจำนวน 1 เส้น

 ผลที่คาดว่าจะได้รับ มีถนนดินหินคลุกที่ประชาชนสามารถสัญจรขนผลผลิตเกษตร

 ไป – มา ได้สะดวก

 เหตุผลที่ขอเปลี่ยนแปลง เป็นโครงการที่ขอจ่ายขาดในสภาฯ ปรากฏว่าระยะไม่ได้ตามที่ได้ตั้งไว้ในแผนพัฒนาท้องถิ่นฯ ซึ่งเมื่อจะลงมือทำปรากฏว่าเจ้าของพื้นที่บางส่วนไม่ให้ จึงขอเปลี่ยนแปลงความกว้างในบางช่วง

 ซึ่งตามระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น พ.ศ.2548 และแก้ไขเพิ่มเติม (ฉบับที่ 3) พ.ศ.2561 หมวด 4 การไข การเพิ่มเติมหรือการเปลี่ยนแปลงแผนพัฒนาท้องถิ่น ข้อ 22/1 และ 22/2 สำหรับองค์การบริหารส่วนตำบลให้ส่งร่างแผนพัฒนาท้องถิ่นที่เพิ่มเติมหรือเปลี่ยนแปลงให้สภาองค์การบริหารส่วนตำบลพิจารณาตามมาตรา 46 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 ด้วย และเมื่อแผนพัฒนาท้องถิ่นที่เพิ่มเติม หรือเปลี่ยนแปลงได้รับความเห็นชอบแล้ว ให้ปิดประกาศให้ประชาชนทราบโดยเปิดเผยไม่น้อยกว่าสามสิบวัน นับแต่วันที่ได้รับความเห็นชอบการเพิ่มเติมหรือเปลี่ยนแปลงแผนพัฒนาท้องถิ่นดังกล่าว เพื่อให้เป็นไปตามระเบียบฯ ดังกล่าวจึงได้นำเข้าที่ประชุมสภาฯ เพื่อขอความเห็นชอบต่อไปค่ะ

ที่ประชุม เห็นชองร่างแผนพัฒนาท้องถิ่น เพิ่มเติมเปลี่ยนแปลง ฉบับที่ 1

มติที่ประชุม มีมติเป็นเอกฉันท์เห็นชอบร่างแผนพัฒนาท้องถิ่น (พ.ศ.2561 -2565)

 เพิ่มเติมเปลี่ยนแปลง ฉบับที่ 1

 ๓.๒ พิจารณากำหนดสมัยประชุมสามัญประจำปี ๒๕๖๓

ประธานสภาฯ การกำหนดสมัยประชุมสามัญประจำปี ตามพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ แก้ไขเพิ่มเติมถึงปัจจุบัน มาตรา ๕๓ ในปีหนึ่งให้มีสมัยประชุมสามัญสองสมัยหรือหลายสมัยแล้วแต่สภาองค์การบริหารส่วนตำบล แต่ต้องไม่เกินสี่สมัย วันเริ่มสมัยประชุมสามัญประจำปีให้สภาองค์การบริหารส่วนตำบลกำหนด และ ระเบียบกระทรวงมหาดไทยว่าด้วยข้อบังคับประชุมสภาท้องถิ่น ๒๕๔๗ ข้อ ๒๑ การกำหนดจำนวนสมัยประชุมสามัญประจำปี ระยะเวลาและวันเริ่มต้นประชุมสมัยประชุมสามัญประจำปีของแต่ละสมัยในปีนั้น วันเริ่มสมัยประชุมสามัญประจำปีของปีถัดไป และระยะเวลาของสมัยประชุมสามัญประจำปีสมัยแรกของปีถัดไปให้ประธานสภาท้องถิ่นนำปรึกษาในที่ประชุมสามัญประจำปีสมัยแรกของแต่ละปีโดยให้นำความในข้อ ๑๑ มาใช้โดยอนุโลม

 สภาองค์การบริหารส่วนตำบลประทาย จะกำหนดจำนวนสมัยประชุมสามัญประจำปีกี่สมัย ในสมัยประชุมสภาท้องถิ่นที่ผ่านมาได้กำหนดไว้ สี่สมัย โดยเริ่มเดือนกุมภาพันธ์, พฤษภาคม, สิงหาคม,และพฤศจิกายน

 ในสมัยนี้ท่านสมาชิกสภาองค์การบริหารส่วนตำบลประทายจะกำหนด กี่สมัยและวันเริ่มสมัยประชุมสามัญประจำปีกำหนดวันใดเชิญท่านสมาชิกสภาฯเสนอได้ครับ

ส.อบต.ม.๙ ผมนายพุฒ ภูคำศักดิ์ สมาชิกองค์การบริหารส่วนตำบลประทาย หมู่ที่ ๙ ขอเสนอสี่สมัยเช่นที่ผ่านมา

ประธานสภาฯ มีท่านใดมีความเห็นต่างหรือไม่ ถ้าไม่มีขอมติที่ประชุมด้วย

มติที่ประชุม มีมติเป็นเอกฉันท์ให้มีสมัยประชุมสามัญประจำปี สี่สมัย

ประธานสภาฯ มีกำหนดในเดือนใดบ้างให้ท่านสมาชิกกำหนดเสนอด้วย

ส.อบต.ม.๙ ผมนายพุฒ สมาชิกองค์การบริหารส่วนตำบลประทาย หมู่ที่ ๙ ขอเสนอในช่วงเดือน พฤษภาคม, สิงหาคม และพฤศจิกายน

ประธานสภาฯ มีท่านใดเห็นต่างจากท่านพุฒ ภูคำศักดิ์ เสนอได้เลย ถ้าไม่มีผมขอมติที่ประชุมด้วยครับ

มติที่ประชุม มีมติเป็นเอกฉันท์ให้มีการประชุมในช่วงเดือน พฤษภาคม, สิงหาคม และพฤศจิกายน

ประธานสภาฯ และกำหนดระยะเวลาและวันเริ่มต้นสมัยประชุมสามัญประจำปีของแต่ละสมัยในปีนั้นด้วยครับเพื่อให้ถูกต้องตามระเบียบกำหนด

ที่ประชุม ได้พิจารณาอย่างกว้างขวางในการกำหนดระยะเวลาและวันเริ่มต้นในการประชุมสมัยสามัญประจำปีในแต่ละสมัย

มติที่ประชุม มีมติเป็นเอกฉันท์ให้กำหนดระยะเวลาสมัยประชุมสามัญประจำปีสมัยละสิบห้าวันและให้เริ่มต้นประชุมในวันที่สี่ของทุกเดือนที่กำหนด

ประธานสภาฯ วาระถัดไปกำหนดวันเริ่มสมัยประชุมสามัญประจำปีของปีถัดไป

ที่ประชุม ได้พิจารณาอย่างกว้างขวางในการกำหนดวันเริ่มสมัยประชุมสามัญประจำปีของปีถัดไป

มติที่ประชุม มีมติเป็นเอกฉันท์กำหนดให้มีการประชุมสามัญประจำปีของปีถัดไปในวันที่สี่กุมภาพันธ์

พักการประชุมเพื่อรับประทานอาหารกลางวัน

ระเบียบวาระที่ ๔ เรื่องอื่นๆ

ส.อบต.ม.๑๐ ผมนายพิชิต สมน้อย สมาชิกองค์การบริหารส่วนตำบลประทาย หมู่ที่ ๑๐ ผมอยากให้ย้ายเสาไฟฟ้าที่ขว้างทางระบายน้ำในหมู่บ้านออก

รองนายกฯ ผมบุญช่วย พลศรี ขอแนะนำให้ผู้ใหญ่บ้านทำหนังสือแจ้งไปที่หน่วยงานการไฟฟ้าส่วนภูมิภาคให้มาย้ายเสาออกจากทางระบายได้โดยตรง

ส.อบต.ม.๔ ผมนายบุญพงษ์ ฝาไธสง สมาชิกสภาองค์การบริหารส่วนตำบล หมู่ที่ ๔ สระประปาบ้านหนองโนช่วงนี้น้ำไม่มีกลิ่นเหม็น ในส่วนน้ำที่สูบเข้าสระประปาเริ่มใสสามารถใช้ได้ดีกว่าช่วงที่ไม่ได้ปั้นคันคูระหว่างสระประปากับน้ำบึงกระโตน ขอบคุณองค์การบริหารส่วนตำบลประทายที่สูบน้ำเข้าสระประปาบ้านหนองโนครับ

รองนายก ผมนายบุญช่วย พลศรี การแก้ปัญหาต่างๆ ที่เกิดขึ้นในหมู่บ้านอยากให้ผู้นำและชาวบ้านได้ช่วยกันให้ถึงที่สุดก่อนหากจัดการไม่ได้ องค์การบริหารส่วนตำบลประทายเราก็จะเป็นผู้ช่วยเหลือในลำดับถัดไป การแก้ไขปัญหาผมจะออกสำรวจพร้อม ผอ.ช่างเพื่อดูปัญหาจะได้แก้ไขให้ถูกต้องครับ

ประธานสภา มีสมาชิกท่านใดจะสอบถามปัญหาหรือเรื่องปรึกษาหารือหรือสอบถามเพิ่มเติมหรือไม่ครับถ้าไม่มีผมขอปิดประชุมครับ

ปิดประชุมเวลา ๑๓.๐๐ น.

 ลงชื่อ ศรีเสาวลักษณ์ เย็นวัฒนา ผู้บันทึกการประชุม

 (นางสาวศรีเสาวลักษณ์ เย็นวัฒนา)

 เลขานุการสภาองค์การบริหารส่วนตำบลประทาย

ลงชื่อ ศักดิ์ดา มีกรอบทอง ผู้ตรวจบันทึกการประชุม

 (นายศักดิ์ดา มีกรอบทอง)

 สมาชิกสภาองค์การบริหารส่วนตำบล หมู่ที่ ๕

ลงชื่อ พุฒ ภูคำศักดิ์ ผู้ตรวจบันทึกการประชุม

 (นายพุฒ ภูคำศักดิ์)

 สมาชิกสภาองค์การบริหารส่วนตำบล หมู่ที่ ๙

ลงชื่อ ทองใบ ศิริมนตรี ผู้ตรวจบันทึกการประชุม

 (นายทองใบ ศิริมนตรี)

 สมาชิกสภาองค์การบริหารส่วนตำบล หมู่ที่ ๙